A fost acuzat pe nedrept de părăsire de post pe timpul Bătăliei pentru București, fiind condamnat de Tribunalul Militar la 22 ianuarie 1917 și degradat în fața trupelor pe care le-a comandat. Deși nevinovat, rămâne închis până la 3 octombrie 1918, când procesul este revizuit de Tribunalul Militar din Iași prezidat de generalul Constantin Coandă. Generalul Al. Socec a fost absolvit de toate acuzațiile nefondate în baza cărora fusese condamnat, fiind apoi reintegrat în drepturi și onoruri.